ภาคเอกชนกลุ่มจังหวัดภาคใต้ฝั่งอันดามัน จัดระบบการดูแลอำนวยความสะดวกการให้บริการนักท่องเที่ยวต่างชาติที่เพิ่มจำนวนมากขึ้น
นายสลิล โตทับเที่ยง ประธานหอการค้ากลุ่มจังหวัดภาคใต้ฝั่งอันดามัน กล่าวว่า ได้ร่วมกับผู้ประกอบการดูแลการให้บริการรองรับนักท่องเที่ยวที่เดินหน้าในพื้นที่เพิ่มมากขึ้น โดยประสานการทำงานกับจังหวัดและหน่วยงานที่เกี่ยวข้องโดยเฉพาะการพัฒนาระบบโครงสร้างพื้นฐานที่ปัจจุบันได้มีการขยายถนน 4 ช่องทางจราจรเพื่อเชื่อมเส้นทางการท่องเที่ยว และการดูแลความปลอดภัยเพื่อสร้างความมั่นใจแก่นักท่องเที่ยว มีศูนย์ดูแลทั้งทางบก ทางน้ำตลอด 24 ชั่วโมง การเฝ้าระวังการแพร่ระบาดโควิด-19 โดยเน้นให้ความรู้แก่ผู้ประกอบการ ตลอดจนการอำนวยความสะดวกแก่นักท่องเที่ยว พร้อมขอให้ภาครัฐเข้ามาสนับสนุนการพัฒนาศักยภาพสถานพยาบาล และบุคลากรด้านสาธารณสุขให้เพียงพอต่อการดูแลประชาชน และนักท่องเที่ยวรองรับการเวลเนสเพื่อผลักดันการสร้างเศรษฐกิจด้านสุขภาพ และการเตรียมความพร้อมเพื่อรองรับการเป็นเจ้าภาพจัดงาน Specialised Expo ที่จังหวัดภูเก็ตในปี 2571 ที่จะสร้างเม็ดเงินกระตุ้นเศรษฐกิจของประเทศไทย